บลจ.ไทยพาณิชย์ สนองรัฐลงทุน ช้อปดีมีคืน
บลจ.ไทยพาณิชย์ ตอบสนองภาครัฐ เข้าร่วมโครงการ ”ช้อปดีมีคืน” มอบสิทธิพิเศษ 2 ต่อ เมื่อลงทุนผ่านแอป
3 ธ.ค. 2563

นายณรงค์ศักดิ์ ปลอดมีชัย ประธานเจ้าหน้าที่บริหาร บริษัทหลักทรัพย์จัดการกองทุน ไทยพาณิชย์ จำกัด (บลจ.ไทยพาณิชย์) เปิดเผยว่า บลจ.ไทยพาณิชย์ เข้าร่วมโครงการ “ช้อปดีมีคืน” ซึ่งเป็นหนึ่งในมาตรการจากภาครัฐที่ออกมาเพื่อกระตุ้นการจับจ่ายใช้สอยในช่วงปลายปี 2563 เพื่อนำมาใช้ลดหย่อนภาษีเงินได้บุคคลธรรมดา โดยบริษัทฯ ได้มอบสิทธิพิเศษ 2 ต่อให้กับผู้ลงทุนเมื่อลงทุนผ่านแอปพลิเคชัน SCBAM Fund Click ในกองทุนที่ร่วมรายการ โดยมีระยะเวลาโครงการตั้งแต่วันนี้ – 30 ธันวาคม 2563 นี้ สำหรับสิทธิพิเศษ 2 ต่อ ได้แก่
ต่อที่ 1 ได้รับสิทธิในการนำยอดค่าธรรมเนียมการซื้อขายกองทุนไปใช้ในการลดหย่อนภาษี เพียงแค่เก็บหนังสือรับรองสิทธิในหน่วยลงทุนที่ได้รับไว้เป็นหลักฐานเพื่อยื่นลดหย่อนภาษีประจำปี 2563
ต่อที่ 2 รับหน่วยลงทุนคืนสูงสุด 2,000 บาท โดยบริษัทฯ จะคืนหน่วยลงทุนกองทุนเปิดไทย พาณิชย์โกลด์ THB เฮดจ์ (ชนิดสะสมมูลค่า) (SCBGOLDH) ตามยอดเงินลงทุนสุทธิหลังจากหักค่าธรรมเนียม เมื่อจบระยะเวลาส่งเสริมการขายภายใต้เงื่อนไขที่กำหนด โดยแบ่งยอดรับหน่วยลงทุนคืนดังต่อไปนี้
ยอดเงินลงทุนสุทธิ 50,000 -250,000 บาท รับหน่วยลงทุนคืน 100 บาท
ยอดเงินลงทุนสุทธิ 250,001 -500,000 บาท รับหน่วนลงทุนคืน 500 บาท
ยอดเงินลงทุนสุทธิ 500,001 -1,000,000 บาท รับหน่วยลงทุนคืน 1,000 บาท
ยอดเงินลงทุนสุทธิ 1,000,001 บาทขึ้นไป รับหน่วยลงทุนคืน 2,000 บาท




สำหรับโครงการนี้ บริษัทฯ เปิดให้ผู้ลงทุนเลือกลงทุนได้กว่า 94 กองทุน ครอบคลุมทุกสินทรัพย์ทั่วโลกทั้งในประเทศและต่างประเทศ อาทิเช่น กองทุนตราสารหนี้ กองทุนผสม กองทุนตราสารทุน กองทุนสินทรัพย์ทางเลือก และกองทุนอสังหาริมทรัพย์และโครงสร้างพื้นฐาน ทั้งนี้ ผู้ลงทุนที่สนใจสามารถเปิดบัญชีกองทุนออนไลน์ง่ายๆ โดยไม่ต้องส่งเอกสาร ผ่านแอปพลิเคชัน SCBAM Fund Click